Pályarendszabály. Groupama Aréna - PDF
Download "Pályarendszabály. Groupama Aréna"
1 Pályarendszabály Groupama Aréna Ezen pályarendszabály hatálya kiterjed a Groupama Aréna teljes területére (1091 Budapest, Üllői út 129.), üzemeltetőjének használatában lévő területekre, helyiségekre, valamint rendezvények idején a lezárt biztonsági zónára. A pályarendszabályt mindenkinek be kell tartani, függetlenül attól, hogy milyen célból tartózkodik az Aréna, illetve a biztonsági zóna területén. Aki a Groupama Aréna, illetve rendezvénynapon a biztonsági zóna területére belép, ezen pályarendszabály előírásait, valamint Sportról szóló évi I. törvény, valamint az MLSZ irányadó szabályzataiban foglaltakat, így különösen Biztonsági Szabályzat rendelkezéseit, valamint a katasztrófa- és munkavédelmi szabályokat, továbbá a vonatkozó jogszabályokat önmagára nézve kötelező érvényűnek fogadja el, és annak fenntartás nélkül aláveti magát. 1. A néző a rendezvény helyszínére akkor léptethető be, ha: a) Érvényes belépőjeggyel, bérlettel vagy más belépésre jogosító igazolással rendelkezik. - A hazai szektorokba (B1-től D4-ig) történő belépéshez az Ferencvárosi Torna Club által kibocsájtott érvényes szurkolói (klub-) kártyával, és az ez alapján vásárolt belépő jeggyel, vagy bérlettel kell rendelkezni. - A vendégszektorba (E szektor) a belépés névre szólóan vásárolt belépőjeggyel történik. A vendégszektor belépőjegyeinek értékesítése meghatározott mérkőzéseken elővételben, a vendégcsapat pénztáraiban lehetséges. - A belépőjegyek az FTC rendezvényeire egyszeri belépésre jogosítanak. - A belépőjegyek és a bérletek másra át nem ruházhatóak. Bárminemű, a belépőjegyekkel vagy a bérletekkel történő visszaélés esetén a rendezők a bérletet vagy belépőjegyet vételárának visszatérítése nélkül érvénytelenítik, és a szabályokat megsértőket a jogszabályi rendelkezéseknek megfelelően a rendezvény látogatásától távoltartják, illetve kizárják. - A 14 éven aluli gyermek minden esetben nevére szóló belépőjeggyel, hazai szurkoló esetén szurkolói kártyával léphet be a stadion területére. A 7. életévét be nem töltött gyermek ingyenesen látogathatja a mérkőzést. Ennek feltétele, hogy a szülő érvényes belépőjeggyel, vagy bérlettel, hazai szektorba történő belépés esetén szurkolói kártyával, rendelkezzen. A gyermek életkorát a belépéskor hivatalos irattal igazolni kell, és külön ülőhelyet nem foglalhat el a lelátón.
2 - Mozgáskorlátozott nézők a szektorok területén kijelölt helyen tartózkodhatnak a sportrendezvény ideje alatt. Beléptetésük a IV. beléptető kapu bal oldalán kijelölt mechanikus kapun keresztül történik. b) Ha a beléptetéskor a belépőjegy, a bérlet vagy a klubkártya birtokosának személyes adatai megegyeznek a személyazonosság igazolására alkalmas, a helyszínen felmutatott igazolványban szereplő adatokkal. c) Nem áll nyilvánvalóan alkohol, kábítószer vagy más bódító hatású szer befolyása alatt. d) Nem tart magánál szeszes italt, kábítószert, valamint olyan tárgyat, amely a sportrendezvény megtartását, továbbá mások személyi- és vagyonbiztonságát veszélyezteti, amelynek birtoklását jogszabály, illetve a sportrendezvényre való bevitelét a szervező megtiltotta. Aki ilyen tárgyat a tiltás ellenére megkísérel a sportlétesítmény területére bevinni, vele szemben a szervező kizárással él; e) Nem tart magánál mások iránti gyűlöletkeltő, rasszista, antiszemita, mások jogait sértő, megbotránkoztató, vagy politikai vélemény kifejezésére alkalmas eszközt, uszító feliratot, zászlót, vagy jogszabály által tiltott önkényuralmi jelképet; f) Nem tanúsít olyan magatartást, mely másokban megbotránkozást, riadalmat kelt, illetve a sportszerű szurkolással össze nem egyeztethető; g) Nem tart magánál 20cmx20cmx30cm-nél nagyobb táskát, illetve professzionális kép- vagy hangfelvétel készítésére, vagy ezek továbbítására alkalmas eszközt; h) Nem tart magánál üveget, műanyag flakont, sprayt, vagy bármilyen folyadékot, továbbá dobot, trombitát, hangszórót, vagy egyéb (az engedélyezetten kívül eső) hangkeltésre alkalmas eszközt; i) Nem áll eltiltás, kitiltás, valamint kizárás hatálya alatt; j) A ruházatának és csomagjának átvizsgálásához hozzájárul; k) Tudomásul veszi, hogy a sportrendezvény ideje alatt róla kép- és hangfelvétel készíthető; l) Tudomásul veszi, hogy a sportrendezvény ideje alatt a rendezők a pályarendszabályokban foglaltak betartását folyamatosan ellenőrzik; m) A szervező, a rendező, vagy a szervező megbízásából jegyértékesítést végző személy felszólítására személyazonosságát igazolja; 2. A sportrendezvényen résztvevő ruházatának és csomagjának átvizsgálására, személyazonosságának megállapítására, a rendezvényről való eltávolítására, visszatartására a mérkőzés biztosítását végző rendőr, illetve a rendező szerv alkalmazottja vagy megbízottja jogosult.
3 3. A néző: a) Kizárólag a belépőjegyen, bérleten, meghívón, illetve belépésre jogosító igazoláson megjelölt beléptető kapun keresztül léphet be a sportlétesítmény területére, a kijelölt útvonalon közelítheti meg a szektorát, és ülőhely esetén a belépőjegyen/bérleten/meghívón feltüntetett ülőhelyet foglalhatja el. b) Nem akadályozhatja a többi résztvevő beléptetését, illetve távozását. Az Aréna kerítését kiürítés, kimenekítés és távozás kivételével 2 méteren belül nem közelítheti meg. A kerítésre fel nem mászhat, azon keresztül semmilyen tárgyat nem vehet át, adhat át, illetve dobhat át. c) A létesítményt amennyiben arról a szervező, rendező, vagy a rendőrség másképpen nem rendelkezik csak a belépési ponton hagyhatja el. d) Előzetes tájékoztatást követően a szektorban visszatartható. e) Biztonsági okból a résztvevők meghatározott csoportja a rendező döntése alapján a bérlet vagy a belépőjegy által meghatározottól eltérő szektorba átirányítható. 4. Az Aréna, illetve a biztonsági zóna területén a nézőkön kívül, más célból tartózkodó személyekre külön rendszabályok vonatkoznak. 5. Aki a rendezvényen a létesítménynek a nézőktől vagy a nézők meghatározott csoportjától elzárt területére jogosulatlanul belép, ott tartózkodik, vagy e területre a sportrendezvény megtartását vagy mások testi épségét veszélyeztető tárgyat bedob, bűncselekményt követ el. A jogsértést elkövető személyt a rendezők visszatartják, szükség esetén elkülönítik, és a rendőrhatóságnak átadják. 6. A néző a sportrendezvényen: a) Köteles betartani a pályarendszabályok rendelkezéseit, a szervező által meghatározott előírásokat, illetve a rendezők utasításait. b) Nem folytathat olyan tevékenységet, amely a sportrendezvény rendjét megzavarja vagy meghiúsítja, a sportrendezvényen résztvevők személyi- és vagyonbiztonságát veszélyezteti, illetve mások ruházatát beszennyezheti. c) A FIFA és UEFA által szervezett nemzetközi mérkőzéseken nem fogyaszthat a sportlétesítmény területén szeszesitalt. A magyar bajnoki/kupa-mérkőzéseken az 5 %
4 alkoholtartalmat meg nem haladó ital árusítása és fogyasztása a szervező hozzájárulásával lehetséges. d) Köteles a dohányzással kapcsolatos rendelkezéseket betartani. Dohányozni csak a kijelölt helyeken szabad. e) Nem tanúsíthat mások iránti gyűlöletkeltő, rasszista, antiszemita, mások jogait sértő, megbotránkoztató magatartást, illetve nem helyezhet el a Pályarendszabály hatálya alatt álló területen politikai vélemény kifejezésére alkalmas eszközt, uszító feliratot, zászlót, vagy jogszabály által tiltott önkényuralmi jelképet. A szervező felhívja a figyelmet, hogy e magatartás bűncselekményt valósíthat meg, és ellenkezik a sport egyetemes céljaival, valamint a Ferencvárosi Torna Club szellemiségével. f) Transzparenst, zászlót a kerítésre, a korlátra, oszlopra csak szervező és a rendező kifejezett engedélyével helyezhet el. A kihelyezett tárgy reklámfelületet, tájékoztató táblát, menekülési útvonalat nem takarhat. g) Tilos felmászni korlátra, kerítésre, oszlopra, kapura, mely tiltott cselekményekből eredő sérülés esetén a szervező, üzemeltető felelősséggel nem tartozik. h) Köteles a szervezőnek, rendezőnek vagy a rendőrségnek a felhívására a sportrendezvény helyszínét elhagyni. i) A sportrendezvény többi résztvevőjét nem zavarhatja magatartásával, különösen trágár vagy illetlen szavak bekiabálásával, ilyen gesztusok mutatásával, vagy ülőhelyre szóló belépő esetén az indokoltnál hosszabb időtartamú felállással. j) A lépcsőkön, a menekülési útvonalakon, illetve a közlekedőfolyosókon az ülő- vagy állóhelyének megközelítésén vagy távozásán kívül nem tartózkodhat. k) Kép- és hangfelvételt a rendező, szervező külön engedélye nélkül csak saját felhasználásra készíthet. A felvételeket a sportlétesítmény területéről nem sugározhatja ki, illetve semmilyen formában nem teheti közzé. 7. Amennyiben a pályarendszabályokban leírtakat, illetve a jogszabályok rendelkezéseit a résztvevő nem tartja be, a sportrendezvényről eltávolításra, vagy a rendőrség kiérkezéséig visszatartásra kerül. Az eltávolított személyt a sportrendezvényről ki kell zárni. 8. A biztonsági előírások megszegéséből eredő kárért a résztvevő, több károkozó esetén a károkozásban résztvevők egyetemleges felelősséggel tartoznak. A kártérítési felelősség nem érinti a résztvevő szabálysértési vagy büntetőjogi felelősségét. A kárt okozó a sportszervezet, illetve a létesítmény
5 üzemeltetője részére minden, a cselekményéből származó kárt köteles megtéríteni. 9. Amennyiben a károkozó a rendezvények látogatásáról kizárásra kerül, a szurkolói kártyáján levő összeg az okozott kár miatt visszatartott összeg levonása után részére 30 napon belül elszámolásra kerül. 10. A sportrendezvények biztonságos lebonyolítása érdekében a szervező: a) A sportrendezvényen résztvevőt a beléptetés feltételeiről, az ellenőrzés módjáról és az eltávolítás lehetőségéről a létesítményen kívül és annak területén jól látható, piktogramokkal is ellátott, aktualizált hirdetményeken, magyar, angol, német és a külföldi vendég sportszervezet országa szerinti nyelven tájékoztatja. b) Gondoskodik a pályarendszabályok értelmében be nem vihető tárgyak dokumentált átvételéről, biztonságos megőrzéséről, és a jogosult részére távozásakor történő visszaadásáról, amennyiben ezek birtoklása jogszabályba nem ütközik. Közbiztonságra különösen veszélyes, vagy olyan tárgy feltalálás esetén, melynek birtoklása jogszabályba ütközik, a rendező a résztvevőt a rendőrség képviselőjének köteles átadni. Amennyiben a be nem vihető tárgyakért a tulajdonos a sportrendezvény befejezésétől számított két órán belül nem jelentkezik, a szervező vagy a rendező a felelős őrzés szabályai szerint jár el. c) Jogosult a sportrendezvény helyszínén, a belépési pontoknál, a létesítmény teljes területén, a sportlétesítményhez tartozó közterületen és a kijelölt parkolókban a résztvevők egyedi azonosítását lehetővé tevő kamerával megfigyelést végezni, a felvételeket rögzíteni és a jogszabály rendelkezése szerint kezelni. d) A nézők vagy a nézők meghatározott csoportja elől elzárt területet technikai, mechanikai és vegyi biztonsági eszközökkel védeni, melyet az elhelyezett figyelemfelhívó táblák jelölnek. 11. A bűncselekmény, szabálysértés elkövetőivel szemben a szervező, a rendező a rendőrséggel együttműködve minden törvényes eszközzel fellép. 12. A szervező a résztvevők számára felelősségbiztosítást kötött. 13. A nézők biztonságos távozása érdekében a rendőrség a nézőket az ellenérdekű szurkolói csoportok sportlétesítményből, a rendőri biztosítás
6 működési körzetéből, illetve a szurkolók kísérési útvonalából történő eltávozásáig a sportlétesítményben visszatarthatja. 14. Ha a sportrendezvény elmaradt, illetve nézők kizárásával, vagy a nézőszám korlátozásával került megrendezésre, a belépőjegy ellenértéke három munkanapon belül visszatérítésre kerül. Ha a sportrendezvény megszakadt, a megismételt rendezvényre a belépőjegy érvényes. Erről a klub holnapján tájékoztatja a szurkolókat. ( 15. A fenti szabályok angol, német és a vendég sportszervezet nyelvén a stadion bejáratainál kifüggesztésre kerültek. 16. A szervező fenntartja annak lehetőségét, hogy bizonyos rendezvényeken pályarendszabály-kiegészítés léphet életbe. A pályarendszabály augusztus 01-én lép életbe és visszavonásig érvényes.
HÁZIREND. Hatályos: Szeptember 1. napjától
HÁZIREND Hatályos: 2017. Szeptember 1. napjától 1. BEVEZETÉS 1.1. A házirend célja A jelen házirend (a továbbiakban: Házirend) célja, hogy meghatározza azokat az általános használati feltételeket és szabályokat,